**Pokémon Scarlet** ja **Pokémon Violet** ovat Game Freak -yhtiön tekemän *Pokémon*-videopelien pääsarjan osia, jotka muodostavat pelisarjan yhdeksännen sukupolven. Pelit julkaistiin maailmanlaajuisesti 18. marraskuuta 2022 ja ne sijoittuvat Iberian niemimaata muistuttavalle Paldea-alueelle. Pelien aloituspokémonit ovat ruohotyypin Sprigatito, tulityypin Fuecoco ja vesityypin Quaxly. Pelien maskotit ja legendaariset pokémonit ovat Koraidon (Scarlet) ja Miraidon (Violet). *Scarletissa* ja *Violetissa* on saatavilla 400 eri pokémonia, joista 105 ovat Paldeassa esiteltyjä uusia lajeja. Pelille julkaistiin vuonna 2023 kaksiosainen maksullinen digitaalinen lisäosa nimeltä *The Hidden Treasure of Area Zero*. Se julkaistiin kahtena erillisenä osana, nimiltään *The Teal Mask* ja *The Indigo Disk*, jotka sijoittuvat Japanin Tōhoku-aluetta muistuttavalle Kitakami-alueelle sekä keskellä pelisarjan viidennestä sukupolvesta tutun Unova-alueen meriä sijaitsevaan Blueberry-akatemiaan. Tammikuussa 2024 lisäosalle julkaistiin myös epilogi nimeltä *Mochi Mayhem*.

Uudet ominaisuudet
------------------

Toisin kuin aiemmissa *Pokémon*-peleissä, *Scarletissa* ja *Violetissa* on avoin pelimaailma, eikä kaupunkien ja villien pokémonien asuinsijojen välillä ole rajoja. Pelaaja voi myös matkustaa kävelemisen lisäksi jommalla kummalla kahdesta legendaarisesta pokémonista: Koraidon tai Miraidon, tai myös pokémonilla nimeltä Cyclizar. Pelissä esitellään myös mekaniikka nimeltä "Let's Go", jossa pelaajan pokémon voi liikkua vapaasti tämän mukana poképallonsa ulkopuolella ja automaattisesti taistella villejä pokémoneja vastaan. Lisäksi peliä on mahdollista pelata enintään neljän pelaajan monipelinä. Toisin kuin aiemmissä pääsarjan peleissä, tässä pelissä on mahdollista otella salijohtajia vastaan vapaavalintaisessa järjestyksessä.

Pelissä esitellään myös **Terastal**, ilmiö, jolla voi muuttaa pokémonien kristalliseksi ja muuttaa tämän alkuperäisen pokémontyypin Tera-tyypiksi. Tera-tyyppi vahvistaa pokémonin samaa tyyppiä olevia liikkeitä, ja tehostus on vielä suurempi, jos Tera-tyyppi on sama, kuin jompikumpi pokémonin alkuperäisistä tyypeistä. Pokémonilla voi olla vain yksi Tera-tyyppi, joten kaksityyppiset pokémonit muuttuvat Terastal-ilmiöllä yksityyppisiksi. Jos pokémon osaa normaalityypin liikkeen nimeltä *Tera Blast*, se muuttuu Terastalin yhteydessä saman tyypin liikkeeksi kuin pokémonin Tera-tyyppi.

Juoni
-----

Protagonisti opiskelee Naranjan akatemiassa (*Scarletissa*) tai Uvan akatemiassa (*Violetissa*). Akatemia järjestää joka vuosi "aarteenmetsästyksen", jotta oppilaiden on etsittävä jotain itselleen arvokasta tutkimalla koko Paldean aluetta. Protagonisti kohtaa legendaarin pokémonin, Koraidonin (*Scarletissa*) tai Miraidonin (*Violetissa*), joka on menettänyt suuren osan voimistaan, eikä pysty ottelemaan. Se lähtee protagonistin mukaan ja toimii tämän kulkuneuvona, siinä missä monet muut Paldean asukkaat käyttävät vastaavana kulkuneuvoina pokémonia nimeltä Cyclizar. Tämän jälkeen pelaaja voi suorittaa haluamassaan järjestykessä kolme eri tarinalinjaa: *Victory Road*, *Starfall Street* ja *Path of Legends*.

*Victory Roadissa* protagonisti ottelee usein opiskelutoveriaan Nemonaa vastaan, joka on yksi Paldean pokémon-liigan mestari-tittelin ansainneista kouluttajista. Nemonan pyynnöstä protagonisti osallistuu kahdeksaan saliotteluun eri puolilla Paldeaa, voiden haasta kunkin salin haluamassaan järjestyksessä. Kerättyään kaikki kahdeksan salimerkkiä (engl. *Gym Badges*), protagonisti voi palata Paldean suurimpaan kaupunkiin Mesagozaan sekä haastaa Paldean eliittineloset ja liigan huippumestarin, Geetan. Kun protagonisti saavuttaa itsekin mestari-tittelin päihittämällä Geetan, hänen on vielä voitettava Nemona viimeisessä ottelussa.

*Starfall Streetissä* ujo tyttö nimeltä Penny pyytää protagonistin apua pysäyttämään akatemian koulukiusaajajengin nimeltä Team Star, jonka perustajasta käytetään koodinimeä Cassiopeia. Cassiopeia itse värvää protagonistin mukaan Operation Starfalliin, jonka tarkoitus on lakkauttaa Team Star päihittämällä kaikki sen viisi alempaa johtajaa ja voittamalla heiltä tähtimerkit (engl. *Star Badges*). Akatemian johtaja Clavell auttaa protagonistia tässä naamioituneena oppilaaksi nimeltä Clive. Heille paljastuu, että Team Star perustettiin pysäyttämän koulukiusaaminen, mutta että keinot joita he käyttivät oli johtanut kiusaajien eroaamiseen koulusta sekä useiden akatemian opettajien eroamiseen. Lopulta Penny paljastaa olevansa Cassiopeia ja haastaa protagonistin viimeiseen otteluun. Pennyn hävittyä, Clavell poistaa valeasunsa ja päättää olla lakkauttamatta Team Staria, mutta rankaisee heitä yhdyskuntapalvelulla sääntörikkomusten vuoksi.

*Path of Legendsissä* oppilas nimeltä Arven etsii viittä Herba Mysticaksi kutsuttua yrttiä. Jokaisen sellaisen löytämiseksi heidän päihitettävä "titaanipokémoneja", jotka ovat tulleet yrtin vaikutuksesta voimakkaammiksi. Arven itse haluaa yritit parantaakseen lemmikkinsä, Mabosstiffin, joka loukkaantui ollessaan Area Zerolla, jossa hänen äitinsä professori Sada (*Scarletissa*) tai isänsä professori Turo (*Violetissa*) työskentelee. Yrtit parantavat Mabosstiffin ja palauttavat myös osan Koraidonin/Miraidonin voimista. Arven haastaa tämän jälkeen protagonistin otteluun, minkä jälkeen he saavat professorilta kutsun Area Zerolle ja ottaa mukaansa sinne Scarlet Bookin (*Scarletissa*) tai Violet Bookin (*Violetissa*).

Kun kaikki kolme edellä mainittua tarinalinjaa ovat suoritettu, protagonisti ja Arven matkustavat yhdessä Nemonan ja Pennyn kanssa kohti Area Zerolla sijaitsevaa Zero Labia. He kohtaavat useita paradoksipokémoneja, jotka ovat joko nykypäivän pokémonien kaukaisia sukulaisia menneisyydestä (*Scarletissa*) tai tulevaisuudesta (*Violetissa*). Kun protagonisti saapuu laboratorioon, professori paljastaa olevansa pelkkä tekoäly ja että oikea professori kuoli tuntemattomassa laboratorio-onnettomuudessa. Oikea professori oli luonut aikakoneen tuodakseen paradoksipokémonit, mukaan lukien Koraidonin/Miraidonin, nykypäivään, ja että tekoäly oli luotu huolehtimaan koneesta. Tekoäly haluaa protagonistin sammuttavan aikakoneen, ettei paradoksipokémoneja ilmestyisi lisää vahingoittamaan Paldean luonnon tasapainoa. Tekoälyn ohjelmointi pakottaa hänet kuitenkin ottelemaan protagonistia vastaan. Hävittyään ottelun, hänen turvaprotokollansa aktivoituu ja estää protagonistia käyttämästä kaikkia muita pokémoneja paitsi Koraidonia/Miraidonia tekoälyn omaa yksilöä vastaan kyseisestä pokémonista. Tekoäly matkustaa hävittyään vaihtoehtoiseen aikajanaan varmistaakseen aikakoneen tuhoutumisen, ja pyytää sitä ennen anteeksi Arvenilta, ettei tämä saanut lapsena oikealta professorilta huomiota. Protagonisti, Nemona, Clavell ja Geeta järjestävät tämän jälkeen uuden otteluturnauksen nimeltä Academy Ace Tournament, johon osallistuvat sekä akatemian henkilökunta että oppilaat.

*The Hidden Treasure of Area Zero*
----------------------------------

*The Hidden Treasure of Area Zero* on kaksiosainen lisäosa *Pokémon Scarletille ja Violetille*, joka julkaistiin kahtena erillisenä osalta, nimiltään *The Teal Mask* ja *The Indigo Disk*.

### *The Teal Mask*

*The Teal Maskin* logo.
*The Teal Mask* julkaistiin 13. syyskuuta 2023 ja sen maskottina on legendaarinen pokémon Ogerpon, jonka Terastal-muodot poikkeavat täysin muiden pokémonien Terastal-muodoista. Muita lisäosan tässä osassa esiteltäviä pokémoneja ovat Applinin uusi vaihtoehtoinen kehitysmuoto Dipplin, Poltchageist ja sen kehitysmuoto Sinistcha, sekä Uskollisen kolmikon (engl. *Loyal Three*) legendaariset pokémonit Okidogi, Munkidori ja Fezandipiti. Näiden lisäksi *The Teal Mask* toi peliin edellisistä sukupolvista 193 pokémon-lajia, jotka eivät olleet alun perin saatavilla *Scarletissa* ja *Violetissa*.

#### Juoni

Protagonisti saa soiton koulunsa biologian opettajalta, Jacqilta, joka on sattumanvaraisesti valinnut hänet yhdeksi neljästä opiskelijasta, jotka viedä Blueberry-akatemiasta valittujen opiskelijoiden kanssa luokkaretkelle Kitakami-alueelle. Opiskelijat ja heidän oppaanaan toimiva Blueberry-akatemian opettaja Briar saapuvat, ja tapaavat Carminen ja hänen pikkuveljensä Kieranin, jotka toimivat heidän oppainaan. Kieran kertoo protagonistille kolmesta pokémonista, Okidogista, Munkidorista ja Fezandipitista, jotka uhrasivat itsensä pysäyttääkseen Kitakamiin kauan sitten hyökänneen naamiota käyttävän pokémonin nimeltä Ogrepon. Ogerponia ei nähty enää sen jälkeen, ja nämä kolme pokémonia, joita alettiin kutsua "Uskolliseksi kolmikoksi", haudattiin pyhäkköön. Kyläläiset viettivät heidän kunniakseen Naamioiden juhlan (*Festival of Masks*) joka vuosi. Protagonisti, Carmine ja Kieran osallistuvat kyseiseen juhlaan huomenna, ja protagonisti näkee siellä outoa naamiota pitävän olennon. Carminen saapuminen kuitenkin säikäyttää olennon ja saa sen pudottamaan naamionsa. Protagonisti ja Carmine tajuavat, että olento on itse Ogerpon, mutta eivät kerro tästä Kieranille, joka itse ihailee Ogerponia.

Seuraavana aamuna, Carminen isoisä kertoo protagonistille ja Carminelle totuuden Ogerponista. Ogerpon oli alun perin eräälle Kitakamiin kauan sitten saapunelle kouluttajalle kuulunut ystävällinen pokémon, jota Kitakamin asukkaat vieroksuivat molempia näiden ulkonäköjen takia. Kylän naamiontekijä kuitenkin sääli heitä ja antoi heille neljä naamiota: Teal-naamion, Hearthflame-naamion, Wellspring-naamion, ja Cornerstone-naamion. Okidogi, Munkidori ja Fezandipiti, jotka olivat ahneita pokémoneja, kuitenkin varastivat naamiot itselleen. Ogerponin omistaja onnistui saamaan takaisin vain Teal-naamion. Ogerpon otti sen ja tappoi kolme pokémonia, mutta kyläläiset luulivat Ogerponin yrittävän hyökätä kylään, ja ajoivat sen tiehensä. Carmine päättää auttaa Ogerponia korjaamalla naamion, mutta tarinaa salakuunnellut Kieran varastaa sen. Kieran uskoi protagonistin ja Carminen kohdelleen häntä aivan yhtä ulkopuolisena kuin kyläläiset olivat kohdelleet Ogerponia. Vasta kun protagonisti voittaa hänet ottelussa, Kieran suostuu luopumaan naamiosta. Hän kuitenkin vihaisena iskee nyrkillä Uskollisen kolmikon pyhäkköä, jolloin kyseiset kolme pokémonia heräävät taas henkiin. Protagonisti ja Ogerpon säikäyttävät ne tiehensä, ja ne hajaantuvat eri puolille Kitakamia.

Kyläläiset pitävät Uskollisen kolmikon pokémoneja edelleen sankareina, ja antavat niille kolme Ogerponilta aikoinaan varastettua naamiota sekä Herba Mysticalla maustettua mochia, jolloin ne kasvavat titaanipokémoneiksi. Protagonistin päihitettyä yksitellen kaikki kolme pokémonia ja kerättyä naamiot takaisin, Kieran kertoo kyläläisille totuuden Ogerponista, jolloin kyläläiset pyytävät tekojaan anteeksi. Kotiluolaansa palaamisen sijaan, Ogerpon haluaa lähteä protagonistin mukaan, mutta Kieran haluaa otella protagonistin kanssa siitä saisi pitää Ogerponin. Hävittyään, Kieran juoksee pettyneenä tiehensä, Carminen seuratessa häntä. Seuraavana päivänä, Briar, Carmine ja Kieran joutuvat palaamaan Blueberry-akatemiaan Paldean suuressa kraatterissa tapahtuneiden ilmiöiden vuoksi.

Lopputekstien jälkeen näytetyssä kohtauksessa, Kieran on niin katkera ja vihainen protagonistille, että toivoo voivansa joku päivä tulevansa niin vahvaksi, että päihittäisi hänet.

### *The Indigo Disk*

*The Indigo Diskin* logo.
*The Indigo Disk* julkaistiin 14. joulukuuta 2023 ja sen maskottina on legendaarinen pokémon Terapagos, joka on kaiken Terastal-energian lähde. Muita lisäosan tässä osassa esiteltäviä pokémoneja ovat Dipplinin seuraava muoto Hydrapple, Duraludonin kehitysmuoto Archaludon, paradoksipokémonit Gouging Fire, Raging Bolt, Iron Boudler ja Iron Crown, sekä myyttinen pokémon Pecharunt. Näiden lisäksi *The Indigo Disk* toi peliin edellisistä sukupolvista 235 pokémon-lajia, jotka eivät olleet alun perin saatavilla *Scarletissa*, *Violetissa* ja *The Teal Maskissa*.

#### Juoni

Kuukausi *The Teal Maskin* tapahtumien jälkeen, Clavell kertoo, että protagonisti on valittu osaksi vaihto-oppilasohjelmaa. Hänet Unovan merien lähellä sijaitsevaan Blueberry-akatemiaan, missä hän tapaa jälleen Briarin ja tutustuu oppilaaseen nimelträ Lacey. Akatemiassa on myös Terarium, merenalainen luonnopuisto, joka koostuu neljästä erilaisen ilmaston omaavasta villien pokémonien asuttamasta biomesta. Protagonisti tapaa akatemiassa uudelleen Carminen sekä Kieranin, joka oli muuttanut hiustyyliään. Kieran oli pakottanut itsensä ja muut akatemian oppilaat pyrkimään voimakkaammiksi, jotta nämä voisivat tulla protagonistia vahvempia pokémon-kouluttajia. Lacey, ja kolme muuta oppilasta, Crispin, Amarys ja Drayton, paljastavat olevansa akatemian oman pokémon-liigan, BB-liigan, eliittineloset, ja että Kieranista oli tullut liigan mestari. Kieran ja eliittineloset äänestävät siitä, että protagonisti voisi osallistua liigaan ja päästä suoraan haastamaan eliittineloset. Protagonisti kohtaa jokaisen eliittinelosen yhdessä Terariumin neljästä biomesta, ja voitettuaan heidät, hän kohtaa mestaruusottelussa itse Kieranin. Protagonistista tulee BB-liigan uusi mestari, mutta hänen tittelinsä ei kuitenkaan voi olla pysyvä, koska hän on vaihto-oppilas.

Briar kutsuu protagonistin, Draytonin, Carminen ja Kieranin huoneeseensa, ja kertoo uskovasa, että Terapagos, Terastal-energian lähteenä pidetty legendaarinen pokémon, oleskeli Area Zerossa. Geeta ja muut Paldean pokémon-liigan järjestäjät olivat myöntäneet heille erikoisluvan tutkia Area Zeroa, Draytonin päättäessä jäädä akatemiaan, ja Kieranin toivoessa voivansa pyydystää Terapagosin itselleen. Geeta antaa heille Indigolevyn (engl. *Indigo Disk*), jolla he avaavat professori Sadan/Turon laboratoriossa olevan salaisen hissin alempana oleviin luoliin. Luola on täynnä kristalleja ja protagonisti saa tietää, että on olemassa yhdeksästoista Tera-tyyppi, Stellar-tyyppi, joka on muiden Tera-tyyppien yhdistelmä. Luolasta löytyy myös pieni jalokivi, joka paljastuu unessa olevan Terapagosin olomuodoksi. Protagonistille häviämisestä raivostunut Kieran herättää Terapagosin ja pyydystää sen mestaripalloon (engl. *Master Ball*). Briarin ehdotuksesta, protagonisti ja Kieran käyvät uuden ottelun, ja ottelun aikana Terapagos muuttuu ottelukykyiseen Terastal-muotoonsa. Kun protagonisti jälleen voittaa Kieranin, Briar ymmärtää, että Kieranin on käytettävä Terastal-ilmiötä avatakseen Terapagosin voimakkain muoto, Stellar-muoto. Mutta Kieran menettää Terapagosin hallinnaan, ja kun hän yrittää palauttaa sen mestaripalloon, Terapagos vapauttaa itsensä ja tuhoaa mestaripallon.

Protagonisti, Carmine ja tekojaan katuva Kieran ottelevat Terapagosia vastaan, ja protagonisti pyydystää Terapagosin. Briar pyytää oppilailta anteeksi, että vaaransi heidät, ja he palaavat takaisin Blueberry-akatemiaan. Lisäksi Kieran pyytää akatemiassa anteeksi omaa käytöstään, minkä jälkeen hän ja protagonisti ovat jälleen ystäviä. Lopputekstien jälkeen, protagonisti voi matkustaa Terapagosin kanssa Kitakamin kristallialtaalle, minne ilmestynyt salaperäinen sumu tuo professori Sadan/Turon menneisyydestä nykyhetkeen. Protagonisti ja professori keskustelevat kokemuksistaan, Arvneista, sekä Koraidonista/Miraidonista. Professori antaa oman kopionsa Scarlet Bookista/Violet Bookista protagonistille vastineeksi siitä, että saisi protagonistilta Briarin kirjoittaman kirjan *The Hidden Treasures of Area Zero*. Tämän jälkeen, sumu palauttaa professorin takaisin menneisyyteen.

### *Mochi Mayhem*

Epilogi nimeltä *Mochi Mayhem* julkaistiin 11. tammikuuta 2024. Se toi peliin myyttisen pokémonin nimeltä Pecharunt.

#### Juoni

Protagonisti saa Kieranilta kirjeen ja liput, joilla hän, Arven, Penny ja Nemona matkustavat Kitakamiin. Kieran selittää, että Carmine on käyttäytynyt omituisesti. Myöhemmin samana yönä, Nemona katoaa, ja hän ja kyläläiset ovat alkaneet käyttäytyä samalla tavalla oudosti kuin Carmine. Syyksi meidän käytökseensä paljastuu oudonlainen mochi, jota he olivat syöneet. Protagonisti, Kieran, Penny ja Arven kohtaavat myyttisen pokémonin nimeltä Pecharunt, jonka uskottiin kauan sitten olleen vastuussa Uskollisen kolmikon käytöksestä. Pecharunt syöttää mochia väkisin Arvenilla ja Pennylle, jotka joutuvat Pecharuntin aivopesemiksi. Pecharunt pakottaa heidät ottelemaan protagonistia ja Kierania vastaan. Protagonistin ja Kieranin voitettua ottelun, Pecharunt pakanee. He seuraavat tätä, ja Pecharunt manipuloi Nemonan ottelemaan protagonistia vastaan. Protagonistin voitettua, Pecharunt ottelee itse, mutta protagonisti voittaa ja pyydystää sen, vapauttaen kyläläiset ja ystävänsä sen aivopesusta. Muutaman päivän kuluttua, Carmine ja Kieran palaavat Blueberry-akatemiaan, kunes taas protagonisti ja hänen ystävänsä palaavat Paldeaan.

Lähteet
-------

1. 1 2  Bankhurst, Adam: Pokemon Scarlet and Pokemon Violet Announced for Late 2022 *IGN*.  27.2.2022. Viitattu 25.10.2022. (englanniksi)
2. ↑  Carpenter, Nicole: Everything we know about Pokémon Scarlet and Violet's Paldea region *Polygon*.  4.8.2022. Viitattu 25.10.2022. (englanniksi)
3. 1 2  Duckworth, Joshua: Pokemon Scarlet and Violet Announced, New Starters Revealed *Game Rant*.  27.2.2022. Viitattu 25.10.2022. (englanniksi)
4. 1 2  McWhertor, Michael: Pokémon Scarlet and Violet's new trailer reveals all-new Pokémon, story details *Polygon*.  7.9.2022. Viitattu 25.10.2022. (englanniksi)
5. 1 2  Lee, Julia: All catchable Pokémon in every Pokémon Scarlet and Violet Pokédex *Polygon*.  13.9.2023. Viitattu 15.12.2023. (englanniksi)
6. 1 2 3 4  Hoffer, Christian: Pokemon Scarlet and Violet DLC Announced *Comicbook.com*.  27.2.2023. Viitattu 28.2.2023. (englanniksi)
7. 1 2  Pokémon: A new adventure in the Land of Kitakami awaits! An epilogue for #PokemonScarletViolet ❤️💜 The Hidden Treasure of Area Zero arrives on January 11, 2024! *X*.  20.12.2023.  Arkistoitu. Viitattu 11.1.2024. (englanniksi)
8. ↑  Clark, Nicole: Pokémon Scarlet and Violet co-op could change everything *Polygon*.  3.8.2022. Viitattu 25.10.2022. (englanniksi)
9. ↑  Jones, Ali: Pokemon Scarlet and Violet's open gym challenge won't include level-scaling, and that sucks *Gamesradar*.  5.8.2022. Viitattu 25.10.2022. (englanniksi)
10. ↑  Bonthuys, Darryn: Pokemon Scarlet And Violet's First Expansion Arrives In September *Gamespot*.  8.8.2023. Viitattu 8.8.2023. (englanniksi)
11. ↑  Lee, Julia: Complete Kitakami Pokédex in Pokémon Scarlet and Violet: The Teal Mask DLC *Polygon*.  13.9.2023. Viitattu 15.12.2023. (englanniksi)
12. ↑  Hoffer, Christian: Pokemon Scarlet and Violet Indigo Disk DLC Release Date Announced *ComicBook.com*.  2.11.2023. Viitattu 2.11.2023. (englanniksi)
13. 1 2  Lee, Julia: Complete Blueberry Pokédex in Pokémon Scarlet and Violet: The Indigo Disk DLC *Polygon*.  14.12.2023. Viitattu 15.12.2023. (englanniksi)


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Pokémon*-videopelit |
| --- |
|  |
| 
* The Pokémon Company
* Game Freak
* Creatures, Inc.
* Nintendo

 |
|  |
| Pääsarja | 
* *Red/Green/Blue*
	+ *Yellow*
* *Gold/Silver*
	+ *Crystal*
* *Ruby/Sapphire*
	+ *Emerald*
* *Diamond/Pearl*
	+ *Platinum*
* *Black/White*
	+ *Black 2/White 2*
* *X/Y*
* *Sun/Moon*
	+ *Ultra Sun/Ultra Moon*
* *Sword/Shield*
* *Legends: Arceus*
* *Scarlet/Violet*
* *Legends: Z-A*

 |
|  |
| Uudistetut versiot | 
* *FireRed/LeafGreen*
* *HeartGold/SoulSilver*
* *Omega Ruby/Alpha Sapphire*
* *Let’s Go Pikachu/Let’s Go Eevee*
* *Brilliant Diamond/Shining Pearl*

 |
|  |
| Spin-off -pelit | 
* *Stadium*
* *Stadium 2*
* *Colosseum*
* *XD: Gale of Darkness*
* *Battle Revolution*

 |
|  |
| Pöytäpelit | 
* *Mystery Dungeon*
* *Ranger*
* *Ranger: Shadows of Almia*
* *Ranger: Guardian Signs*
* *Puzzle League*
* *Puzzle Challenge*
* *Trozei!*
* *Pinball*
* *Pinball: Ruby & Sapphire*
* *Snap*
	+ *New Pokémon Snap*
* *Dash!*
* *Mini*
* *Box: Ruby & Sapphire*
* *Rumble*
* *Super Pokémon Rumble*
* *Rumble U*
* *Rumble World*
* *Shuffle*
* *Picross*
* *Pokkén Tournament*
* *Detective Pikachu*
* *Quest*
* *Café Mix*

 |

 |